**წერითი გამოცდის (კაზუსების ამოხსნა) შეფასების კრიტერიუმები**

1. **სისხლის სამართლის მიმართულება**

სისხლის სამართლის მიმართულებით კონკურსანტს ამოსახსნელად გადაეცემა ერთი კაზუსი, რომელიც შედგენილია საქართველოს სისხლის სამართლის კოდექსითა და სისხლის სამართლის საპროცესო კოდექსით გათვალისწინებულ საკითხებზე. თითოეული კაზუსი მოიცავს 4 კითხვას. თითოეული საკითხი ფასდება მაქსიმუმ 2 ქულით, თითოეული კაზუსის ამოხსნის მაქსიმალური შეფასებაა 8 ქულა, გამოცდის ხანგრძლივობა შეადგენს 1.5 საათს (ერთ საათსა და 30 წუთს).

1. **სამოქალაქო/ადმინისტრაციული სამართლის მიმართულება**

სამოქალაქო და ადმინისტრაციული სამართლის მიმართულებით კონკურსანტს ამოსახსნელად გადაეცემათ ორი კაზუსი. ერთი მათგანი მოიცავს საქართველოს სამოქალაქო კოდექსითა და საქართველოს სამოქალაქო საპროცესო კოდექსით გათვალისწინებულ საკითხებს, ხოლო მეორე - საქართველოს ზოგადი ადმინისტრაციული კოდექსითა და საქართველოს ადმინისტრაციული საპროცესო კოდექსით გათვალისწინებულ საკითხებს. თითოეული კაზუსი მოიცავს 4 კითხვას. თითოეული საკითხი ფასდება მაქსიმუმ 2 ქულით, თითოეული კაზუსის ამოხსნის მაქსიმალური შეფასებაა 8 ქულა, წერითი გამოცდის მაქსიმალური შეფასებაა 16 ქულა. გამოცდის ხანგრძლივობა შეადგენს 2.5 საათს (ორ საათსა და 30 წუთს).

შეფასების კრიტერიუმები:

1. 2.0 ქულა \_ პასუხი სრულია, საკითხი ზუსტად და ამომწურავად არის გადმოცემული, ტერმინოლოგია დაცულია, კონკურსანტი ზედმიწევნით კარგად ფლობს საკითხს, შეცდომები არ არის, კაზუსი უნაკლოდ არის ამოხსნილი, მსჯელობა მაღალ დონეზეა;
2. 1.0 ქულა \_ პასუხი სწორია, თუმცა შეკვეცილი, არსებითად შეცდომა არ არის. მსჯელობა კარგია
3. 0.5 ქულა \_ პასუხი არასრულია, მსჯელობა ფრაგმენტულია;
4. 0 \_ პასუხი არსებითად მცდარია ან საერთოდ არ არის მოცემული.